Tronhiems Adresse-Contoirs Efterretninger, 1776-04-12
Bekiendtgiørelse. Det Jndersiske Landhuusholdnings Selskab, har paa Hans Kongel. Majestets vor Allernaadigste Konges allerhøystglædelige Fødsels=Fest nest afvigte 29de Januar udsat følgende Præmier for Bondestanden af begge Kiøn i Inderøens Fogderie: 1. Da Selskabet har taget i nøye Betragtning at Giødningens slette Besparelse og Forøgning er en af de almindeligste Fejl ved Jordbruget her i Egnen, udsætter det en Præmie af 20 Rdlr., eller et Agtelses Tegn af samme Værdie for den Bonde, som inden 1777 Aars Udgang beviser at have anvendt den meeste Fliid og Arbeide paa Giødselens beste Besparelse og Formeerelse, GiødningsStedets fordeelagtigere Jndretning i Henseende til dets Bund=Taghold, konstige og her ikke nok forsøgte Giødnings Midler, og s.v. For den som viser næst beste Fliid og Arbeide hermed 15 Rdlr., og den som dernæst udmerker sig 10 Rdlr. 2. Skovenes almindelige Aftagelse fornemmelig i Jnderøens og Ytterøens Præstegielde, hvor endog savnes fornøden Brendeved, forbinder Selskabet til i nogle Aar efter hinanden at opmuntre til Steenhuusers Opbygning, og derfor udgiver 20 Rdlr., eller et Agtelses Tegn af samme Værdie til den Bonde eller Huusmand, som inden 1777. Aars Udgang beviser, at have opbygget af Steen en Stald, Fæehuus, eller anden nyttig Hovedbygning paa sin Gaard eller Plads, samt oven over Huuset opført Hør eller Korn-Loft, tækket med Halm og Leer, om hinanden. For den, som kommer den første nærmest 15 Rdlr., og den derefter 10 Rdlr. 3. For den Bonde eller Huusmand som til sin Jords Forbædring optager de fleeste Mæhlinger af nye Land i forhen udyrket Jord, ikke mindre end 6 Mæhlinger, 15 Rdlr. eller et Agtelses Tegn af samme Værdie, den næst bæste 10 Rdlr., den dernæst 8 Rdlr., og den som derefter udmærker sig 6 Rdlr. Præmierne æskes inden Novembr. Maaneds Udgang indeværende Aar. 4. Da Jordarterne og andre føyelige Omstendigheder ikke hindrer en almindeligere Bekiendtskab med Havedyrkningen i dette Fogderie, og samme overalt savnes i Bondestanden, som en ypperlig Tilflugt for disse Bøygder i mislige Korn-Aar, udsætter Selskabet 10 Rdlr., eller et Agtelses Tegn af samme Værdie, for den Bonde eller Huusmand, som inden November Maaned dette Aar, giør den bæste Begyndelse med at indhegne og tilbereede en Kiøkken=Have for de nødvendigste og for Bonden mest af sætlige Have-Væxter, saasom Kaal, RodVæxVæxter, fornemmelig Kartofler, Specerie Urter o. s. v. For den som derefter beviisliggjør den største Fremgang herudi 6 Rdlr., den dernæst 4 Rdlr. 5. Til den Bonde eller Huusmand, som paa en nyttig og for Jorden mest sparsommelig Maade fremavler det meste Liin, ikke under 2 Voger, 8 Rdlr., eller et Agtelses Tegn af samme Værdie; Den som kommer den første nærmest, 6 Rdlr., og den dernæst 4 Rdlr. Præmierne æskes inden Novbr. Maaneds Udgang 1776. 6. For den Bondekone, som beviser at have inden dette Aars Udgang spundet det fineste og beste Garn af hiemvoxen og vel heglet Liin, ikke mindre end 1 Vog, 6 Rdlr. For den, som kommer den første nærmest i Mængde og Godhed, 4 Rdlr., og den dernæst 2 Rdlr. Præmierne æskes inden Novembers Udgang 1776. 7. Selskabet udsætter en Præmie af 8 Rigsdaler, eller et Agtelses Tegn af lige Værdie, for den Bonde- eller Huusmands=Kone, som til November indeværende Aar foreviser et Stykke smukt hiemmevirket og farvet Tøy til Kirkegangs=Klæder, ikke mindre end 50 Alen. Den som herudi foreviiser næst bæste Arbeide, 6 Rdlr., og den som kommer derefter, 4 Rdlr. 8. Og endelig en Præmie fra 4 til 20 Rdlr., eller Agtelses Tegn af lige Værdie for den af Bondestanden, som efter eget Valg og Godtbefindende kan forevise Selskabet nogen betydelig og her uforsøgt Forbedring i en eller anden Artikel af Landhuusholdningen, det henhøre til Høe- Korn, Hæste eller Qvæg-Avl; Skov-Bierg eller Fiske-Væsenet og disslige. Da Selskabet indseer Vanskeligheden for Huusmænd i Ligning med Gaardemænd at kunde vinde Præmie, vil det saavel i Henseende til dem, som Op sidderne i Søndre og Nordre Findlier, naar Omstændighederne for det øvrige ere lige, ikke mangle at tage deres mindre Vilkaar i Betragtning. Det skal staae i enhvers eget Godtbefindende, enten at udvælge sig de tildømte Præmier i Penge eller Agtelses Tegn. J det øvrige maa ingen vente Adgang til nogen Belønning uden hand i det ringeste kan sande sit Arbeide med Trende af Selskabets egne og nærværende Medlemmer, saaledes, som de trøstende sig at beedige, naar maatte forlanges. Skulde ellers en eller anden, som agter at giøre sig værdig til forestaaende Præmier, i den Anledning ønske sig en endnu fuldstændigere Oplysning om Selskabets ædelmodige Hensigter og Bestemmelse, vil hand herom blive underrettet af Selskabets Præsident Hr. Foged og General-Konduktør Gunnerus. Efter Selskabets Ordre. Anders Bull, Selskabets Sekretær. Ligesom man ikke uden med Berømmelse maae forbigaae, at endeel Landdrotter med særdeles Omhue og Retsindighed behandle sine Lejlændinge i det mig allernaadigst betroede Jnderøens Fogderie, er jeg ogsaa bragt i nøye Erfaring om, at nogle tvert imod ikke undsee sig ved at udsette sig for Mistanke: at affordre sine Lejlændinge langt større Byrder og Rettigheder end de ere pligtige at erlegge, og ofte formodentlig af den Aarsag heller ikke meddeele dem vedbørlige Qvitteringer, hvoraf kan sees hvor meget de have betalt for et hvert Aar; Saa har jeg fundet mig forbunden til, herved at advare Vedkommende, som herudi viide sig skyldige, at de herefter og fra dette Aars Begyndelse ikke driste sig til at aftvinge sine Børelmænd eller Lejlændinge i dette Fogderie større, Landskyld og Rettigheder end de i Følge Lov efter sine Gaarders Skyld tilkommer at betale, saavel som og i de dertil allernaadigst anordnede Bøger meddeele dem stykkeviis Qvittering, hvorfore og hvor meeget de have betalt, hvorved de undgaae de Klagemaale, som ellers upaatvivlelig heraf vil flyde. Hegge Gaard den 29de Martii 1776. H. O N. D. Gunnerus.